**John Nettles** (født 11. oktober 1943 i St. Austell, Cornwall, England) er en engelsk skuespiller som er mest kjent for sin rolle som politietterforskeren Jim Bergerac i krim-serien *Bergerac* på 1980-tallet, og senere som Tom Barnaby i krimserien *Mord og mysterier* (*Midsomer Murders*).

Oppvekst
--------

Nettles er adoptert av Eric og Elsie Nettles. I 1962 kom han inn på University of Southampton hvor han studerte historie og filosofi. Det var her han fikk smaken for teater og ble etterhvert tilknyttet Northcott Theatre.

Karriere
--------

Nettles filmdebuterte i 1970 via en liten birolle i den britiske komedien *One More Time*. Han ble lagt merke til da han i perioden 1971-72 spilte rollen som Ian Mackenzie i den kjente britiske krigs-drama-serien *Familien Ashton* (*A Family at War*), som også var hans TV-debut. Etter det medvirket han i komiserien *The Liver Birds* (1972–74) og de to TV-filmene *Arnhem: The Story of an Escape* (1976) og TV-filmen *The Merchant of Venice* (1980).

Han fikk sitt store gjennombrudd i 1981 da han fikk hovedrollen som politimannen Jim Bergerac i krim-serien *Bergerac*, Han hadde rollen i 10 år. Serien gikk på TV i mange land (inkludert Norge). Etter dette hadde han noen mindre roller i div. TV-filmer, slik som *Romeo & Juliet* (1994) og *The Hound of the Baskervilles* (2002). Hadde på 1990-tallet bare noen gjesteopptredener i div. TV-serier, samt fortellerstemmen til noen dokumentarfilmer. Det kan også nevnes at han i 2001 hadde en gjesteopptreden i *Med hjartet på rette staden*, samt en gjesterolle i den britiske komiserien *The Detectives* (1993), hvor han returnerte som Jim Bergerac.

I 1997 fikk hans karriere et nytt oppsving da han fikk hovedrollen som sjefsinspektør Tom Barnaby i den britiske krim-serien *Mord og mysterier*.

Nettles var gift med Joyce Nettles (1966 – 1979) (skilt) og har ett barn, Emma, med henne. Han har siden 1995 vært gift med Cathryn Sealey.

Nettles ble i dronningens fødselsdagsliste for 2010 utnevnt til offiser av Order of the British Empire for fortjenester av dramakunsten.

Filmografi og TV-opptredener
----------------------------

### TV

| År | Tittel | Rolle | Annet |
| --- | --- | --- | --- |
| 1971-72 | *Familien Ashton* | Ian Mackenzie |  |
| 1972-74 | *The Liver Birds* | Paul |  |
| 1976 | *Arnhem: The Story of an Escape* |  | (TV-film) |
| 1980 | *The Merchant of Venice* | Bassanio | (TV-film) |
| 1981-91 | *Bergerac* | Jim Bergerac |  |
| 1994 | *Romeo & Juliet* | Capulet | (TV-film) |
| 2002 | *The Hound of the Baskervilles* | Dr. James Mortimer | (TV-film) |
| 1997-2011 | *Mord og mysterier* | Tom Barnaby |  |

### Film

| År | Tittel | Rolle | Annet |
| --- | --- | --- | --- |
| 1970 | *One More Time* | Dexter |  |
| 1970 | *The Red, White, and Black* | 10 th Cavalry Trooper |  |

Referanser
----------

1. ↑   Munzinger Personen, Munzinger IBA 00000030200, besøkt 9. oktober 2017[Hentet fra Wikidata]
2. ↑  Queen's Birthday Honours List 2010 Arkivert 11. juni 2011 hos Wayback Machine. directgov.gov.uk, besøkt 12. juni 2010.
3. ↑  ««Barnaby» hedret av dronningen», VGnett, 9. november 2010.

Eksterne lenker
---------------

* (en) John Nettles på Internet Movie Database Rediger på Wikidata

* (sv) John Nettles i Svensk Filmdatabas Rediger på Wikidata

* (fr) John Nettles på Allociné Rediger på Wikidata

* (en) John Nettles på AllMovie Rediger på Wikidata

* (en) John Nettles hos Rotten Tomatoes Rediger på Wikidata

* (en) John Nettles hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE **·** Munzinger (iba)
 |